‏זה כוכב הלכת שלנו. כדור הארץ.
‏אני עומדת עכשיו על כוכב הלכת הזה.
‏- פילומינה קונק, ‏מנחת תוכניות תעודה חשובות -
‏אלא אם כן אתם צופים בתוכנית בטיסה ‏או תוך כדי נפילה מבניין,
‏רוב הסיכויים שגם אתם פה.
‏זה סיפורה המדהים של האנושות ‏וכיצד שינתה את עולמנו
‏מהרבה מאוד טבע חסר תועלת כזה
‏להמון דברים מודרניים כמו פה.
‏האדם עשה הכול בשימוש בשתי ידיו בלבד,
‏וכן בדמיונו, בכלי עבודה, בחשמל ובאינטרנט.
‏המסע הזה ייקח אותי לכל קצוות כדור הארץ
‏ככל שיתיר לי הכסף ומגבלות הקורונה.
‏נתקרב לכמה מההישגים ‏המרהיבים ביותר של המין האנושי.
‏- מלך האריות -
‏אני אציג שאלות…
‏מי את?
‏בפני אנשי אקדמיה מובילים, ‏חכמולוגים ומומחים
‏שיעזרו לי לפענח את תעלומת התרבות האנושית.
‏למה אומרים שבניית הפירמידות זאת תעלומה
‏כשברור שמדובר בסך הכול ‏בלבנים גדולות שסודרו במשולש?
‏זה לא רק סיפורו של כוכב הלכת שאנו חיים בו.
‏זה סיפורו של העולם שאנו חיים בו ‏או של שניהם.
‏אז הצטרפו אליי, פילומינה קונק,
‏למבט באבני הדרך של העולם שבנינו יחד.
‏אתם צופים ב"השקפת עולם עם פילומינה קונק".
‏- השקפת עולם עם פילומינה קונק -
‏- פרק 1: בראשיתות -
‏מיליארדי שנים ‏לא הייתה שום ציוויליזציה בכדור הארץ.
‏היו כאן רק חיות, צמחים וגזים ‏שהסתדרו יחד איכשהו.
‏זה בטח היה קסום, אבל גם משעמם.
‏אבל אז הגיעה חיה ששינתה הכול: האדם.
‏האם האדם הקדמון היה דומה לנו? ‏האם היה בשר מבשרנו?
‏זאת אומרת, האם היה לו שם מדף ‏כמו בשר בקר או חזיר?
‏ככל הידוע לנו, ‏הוא היה עשוי מהחומרים שממנו אנחנו עשויים.
‏- ד"ר פול באהן, ארכיאולוג וסופר -
‏כמובן, נותרו בידנו עצמות בלבד, ‏והן זהות לעצמות שלנו.
‏נותר לנו להניח שהעצמות ‏היו עטופות בבשר שדומה לזה שלנו.
‏אבל לא ידוע לי שהיה לו שם מדף.
‏אז קראו לזה בשר וזהו? ‏-נראה לי שבשר וזהו. כן.
‏היה קשה להמציא שם מדף לבשר אדם, נכון?
‏"הורף"?
‏אנו מניחים שהאדם הקדמון היה טיפש ‏כי היו לו גבות עבות ופלט הברות בודדות,
‏אבל לאמיתו של דבר, הוא היה ממציא פורץ דרך.
‏הקדמונים הם הראשונים שהשתמשו בכלים.
‏זה משהו שרוב בני האדם שכחו ממנו כיום,
‏לכן הם חייבים לקרוא למישהו, לגבר אמיתי.
‏איך הצליח האדם הקדמון לייצר כלים ‏אם הלך על ארבע?
‏אנחנו סבורים שהם לא הלכו על ארבע זמן רב.
‏אנו משוכנעים שהם התהלכו זקופים ‏לפחות בשני מיליון השנים האחרונות.
‏הם ייצרו את הכלים ‏באמצעות הרגליים הקדמיות או האחוריות?
‏אני לא חושב שבני האדם ‏הצטיינו במיוחד בייצור דברים ברגליים.
‏כן, סביר שהם ייצרו כלים ‏באמצעות הרגליים הקדמיות.
‏הבנתי, אז מבחינת הרגליים, ‏הם השתמשו ברגליים העיליות.
‏כן, אני בטוח שהם השתמשו ‏ברגליים העיליות לייצור כלים
‏או בזרועות ובידיים, ‏כפי שאנו מכנים אותן כיום.
‏דבר אחד הם המציאו ללא ספק, את האש.
‏היא אפשרה להם לראות בלילה וחיממה אותם
‏וכך האריכה באופן טרגי ‏את חייהם המשמימים ממילא.
‏אבל הם נאלצו להמציא מה לעשות ‏בערבים הארוכים המשעממים,
‏והדבר הזה הוא אומנות.
‏אני נכנסת למערה, לא בטעות או כי אני זאב,
‏אלא משום שהמפיקים ‏ביקשו ממני במפורש להגיע הנה
‏להביט באומנות מערות.
‏ציורי מערות ממין זה
‏הם אחת הדוגמאות הראשונות ‏לציוויליזציה בכדור הארץ.
‏אל תדאגו, זה משתפר.
‏ציירי המערות הראשונים ‏ציירו בהתחלה כל מה שהיה קרוב ליד,
‏למשל, הידיים שלהם.
‏אחר כך הם הפליגו בסיפורים.
‏בהתחלה אלה היו סיפורים משעממים ‏על פרות שעמדו בלי לזוז.
‏אבל תוך זמן קצר הם החלו ליצור ‏סצנות של תגרות אגרופים כמו זו:
‏בני האדם נגד הפרות בשני ממדים.
‏מבחינת איש המערות, ‏זה היה מלהיב כמו "מהיר ועצבני 7".
‏יש ציורי מערות שעשו מהם סרטים?
‏אני מניחה שלא הצליחו להשיג את הזכויות.
‏מן הסתם, הסרטים הגיעו ‏הרבה אחרי תום עידן ציורי המערות.
‏אז אין קיר מערה שאמרו עליו, ‏"אלוהים. איזה סיפור מדהים,
‏סטיבן ספילברג חייב לעשות ממנו סרט?"
‏היה קשה לטוות סיפור של שעה וחצי
‏המבוסס כולו על קיר מערה בודד.
‏יש המאמינים שהתיאורים האלימים האלה ‏צוירו כמעין פולחן דתי
‏כדי להביא לניצחון בקרבות עתידיים.
‏אין לנו מושג מדוע האנושות נלחמה בפרות,
‏ולמרבה הצער, לא נדע לעולם.
‏למעשה, קרוב לוודאי שלא נדע לעולם ‏את שמו של האומן או של הפרות האלה
‏כי קיימת סבירות גבוהה ‏שמי שצייר את זה כבר אינו בין החיים.
‏ציד החיות היומיומי היה קוץ בישבן
‏עד שעלה במוחו של מישהו ‏הרעיון לאכול גם צמחים.
‏היה קל יותר לתפוס אותם ‏כי הם לא יכלו לברוח.
‏הפעולה הפשוטה הזאת שנבעה מעצלנות ‏הובילה להמצאת החקלאות.
‏זה היה זינוק עצום קדימה, ‏שנהיה מסוכן אף יותר
‏כי הייתם עלולים לנחות ‏על כלי החקלאות שצצו לפתע.
‏החקלאים הראשונים גידלו חיטה ‏ולמדו לאפות לחם.
‏הם גידלו גם שעורה, אפונה ועדשים,
‏כך שיכלו להכין המבורגר טבעוני סביר ‏לשים בלחם,
‏אבל למרבה המזל, ‏הם לא היו חייבים לעשות זאת.
‏כי הם המציאו גם את זה, את הגדר.
‏מכונה מתוחכמת מעץ לכליאת חיות.
‏בני האדם שעבדו במהירות ‏כבשים, תרנגולים ועזים,
‏ואת האויב הכי גדול שלהם, הפרות.
‏החוות נהיו דומות מאוד לגני חיות, ‏אף שבגן חיות, מן הסתם,
‏אסור לבחור חיה לטעמכם, ‏להרוג ואז לאכול אותה.
‏אלא אם כן גן החיות עצמו ‏נקלע לקשיים כלכליים
‏וההנהלה איבדה כל תקווה.
‏בני האדם התייחסו לחיות שאי אפשר לאכול ‏או לרכוב עליהן
‏כאל חיות מחמד, אם היו יפות דיין.
‏האדם הקדמון ביית כלבים כבני לוויה
‏וחתולים מסיבה לא ברורה.
‏בפעם הראשונה בהיסטוריה ‏היה אפשר לומר שהחיים נוחים.
‏אנשים גרו בבתים אמיתיים ‏שגדלו ונהיו במהרה ערים.
‏קשה להאמין שאני מסתובבת ‏בחורבות העיר הראשונה אי פעם.
‏כי זה לא נכון. היא בעיראק, ‏שהיא רחוקה מאוד ומסוכנת בטירוף.
‏אבל חורבות העיר ההיא ‏דומות מאוד לחורבות האלה,
‏כך שלעולם לא הייתם יודעים את האמת ‏לולא פלטתי את המידע עכשיו.
‏היום זאת בסך הכול ‏ערימה עגומה של לבנים ואבק,
‏אבל אם משתמשים במחשב מודרני ‏לדמות את המראה בתקופה ההיא,
‏התוצאות פשוט עוצרות נשימה.
‏זה ערש הציוויליזציה.
‏מי המציא את הציוויליזציה?
‏ציוויליזציה לא הומצאה יש מאין…
‏- פרופ' ג'ים אלחלילי, ‏מרצה למעורבות ציבורית במדע -
‏או התחילה לפתע פתאום.
‏אנו מדברים על ציוויליזציה ‏מרגע שהאנושות התחילה לעסוק בחקלאות,
‏מרגע שבני האדם ‏התחילו לבנות ערים ולכונן חוקים.
‏זה קרה בהדרגה במקומות שונים בעולם
‏ולא הומצא לפתע פתאום.
‏אז לא מדובר באדם אחד שרצה להישאר אלמוני.
‏לא.
‏לא היינו מסכימים לזה ‏לו היה מדובר באדם אחד.
‏כלומר, לא היינו מסכימים…
‏לו היה מדובר באדם אחד שרצה להישאר אנונימי,
‏היה בזה משהו ערמומי, נכון?
‏אם כך, הציוויליזציה הומצאה במסופוטמיה
‏בידי אדם אחד או כמה שזהותם אינה ידועה,
‏אבל מי שהם לא היו, הם הקדימו מאוד את זמנם.
‏האם לבני מסופוטמיה היו דברים דומים ‏למה שיש לנו כיום?
‏- ד"ר ארווינג פינקל, המוזיאון הבריטי -
‏כן. ‏-כמו מה למשל?
‏כלי נשק, תכשיטים, מקדשים וחיות.
‏הבנתי. לא, התכוונתי לדברים ‏כמו רגליים, גבות וכדומה.
‏כן. ‏-היו להם.
‏היו להם כל האיברים, ‏הנקבים והמערכות שפועלות יחד,
‏החלקים החיצוניים והחלקים הפנימיים.
‏אז הייתה להם אותה כמות חורים וכל זה.
‏ככל שהמדע מסוגל לאשר, אכן.
‏אחד הכלים הכי קטלניים ומשמעותיים שלהם ‏הוא משהו שעדיין משתמשים בו כיום:
‏המעגל.
‏אולי נראה לכם שגלגלים הם מורכבים,
‏אבל למעשה הם פועלים בצורה פשוטה.
‏החלק העגול הזה מסתובב ‏סביב חלק דביק למדי במרכז,
‏וכשדופן המעגל הזאת מתחככת באדמה
‏הלחץ הודף מכם את כדור הארץ כולו
‏ואז נדמה לכם שאתם זזים קדימה.
‏למרבה התדהמה, זה נכון.
‏הגלגל אפשר לאנשים ‏לנוע ממקום למקום ולסחור בדברים,
‏אבל ראשית היה עליהם לספור ‏כמה דברים יש בבעלותם.
‏זה הוביל להמצאה הטרגית של המתמטיקה.
‏בואי נדבר על מתמטיקה ומספרים. ‏האם בימי קדם המספרים היו חשובים פחות
‏או שמא היה להם ערך זהה להיום, אבל רב יותר?
‏- פרופ' אלינור רובסון, ‏מרצה לתולדות המזרח התיכון -
‏בימי קדם למספרים היה ערך זהה לערכם הנוכחי.
‏גם אז היה צורך לספור דברים.
‏הייתה להם כמות מספרים כמו שיש לנו?
‏מאחת עד 700, כי 700 הוא המספר הכי גבוה?
‏700 מעולם לא היה המספר הכי גבוה, ‏אפשר לספור כמה שרוצים.
‏לא, ראיתי משהו ביוטיוב שאומר ‏שאחרי 700 המספרים חוזרים על עצמם.
‏יש להם שמות שונים ‏כדי שתחשבי שהם ממשיכים לעלות.
‏רוצה שאשלח לך את הסרטון?
‏היות שהמספרים הגיעו ל-700, ‏אבל לא יותר מזה,
‏היה צורך במשהו שיעזור לאנשים לספור.
‏אז הגיע הדבר הזה. קוראים לו חשבונייה.
‏אבותינו הקדמונים השתמשו בחשבונייה ‏לספור את רכושם.
‏זה היה צעד קטן בין החשבונייה ‏להמצאת הכסף המזומן.
‏הקדמונים המציאו את המטבע ‏להקל עליהם את החיים על פני כדוה"א,
‏אבל כך המציאו בלי להתכוון את הקפיטליזם,
‏שיהרוג את כולנו.
‏מצטערת, זאת לא שאלה. ‏זה רק משהו שקראתי בטוויטר.
‏אחרי שכבשה את המספרים
‏האנושות המשיכה למשהו משעמם עוד יותר ‏והמציאה את הכתב.
‏האם המצאת הכתב הייתה פיתוח משמעותי?
‏או שמא מעין סערה בכוס מים כמו ראפ מטאל?
‏לדעתי ברגע שהמציאו את הכתב, ‏מרגע שהופיע בעולם,
‏לא הייתה אפשרות לעצור אותו.
‏אז זה היה חשוב בהרבה מראפ מטאל?
‏כן, חשוב בהרבה. ‏-מה לגבי אסיד ג'ז?
‏אני בכל זאת אומר שהכתב חשוב יותר.
‏רק תהיתי מה דעתך על אסיד ג'ז. מה זה?
‏זאת יציקה. זה לא המקור.
‏זה העתק של לוח חרס ממסופוטמיה בכתב יתדות.
‏זה הכתב הראשון מסוגו ‏שהופיע בעולם על לוחות חרס.
‏יחסית לספרים, ‏אני חייבת לומר שזאת עטיפה די משעממת.
‏אפילו לא נראה שהספר נפתח כמו שצריך.
‏את מישהי שבודקת ספר לפי הכריכה?
‏כן, בהחלט. ‏-זאת תפיסה אומללה ומוטעית.
‏אם מישהו היה צועק את זה בקול, ‏זה היה הספר המוקלט הראשון?
‏לא.
‏הכתב שינה את העולם. ‏פתאום יכלו לשמור על רעיונות,
‏גם אם מי שחשב עליהם הלך לעולמו.
‏במקום זאת יכולתם להמיר רעיונות לכתב,
‏ואז היו באים אחרים ‏ומעלים את הרעיונות האלה למוחם
‏באמצעות יבוא אלחוטי דרך העיניים.
‏מדהים שאף שהומצא לפני אלפי שנים
‏הכתב עדיין קיים בימינו ‏מתחת לסרטונים שאנו צופים בהם ברשת.
‏כאן תמצאו עוד שפה ביתית ‏שעדיין משתמשים בה כיום:
‏האמוג'י.
‏או כפי שכינו אותם המצרים הקדומים ‏שהמציאו אותם, כתב החרטומים.
‏הם גוללו סיפורים שלמים ‏שקודדו בכתב החרטומים.
‏זה דומה יותר לספר קומיקס קריא של מארוול.
‏במקום להעמיד אותם בפרהסיה, ‏במקום שבו יוכלו ליהנות מהם אנשים חיים,
‏רצועות הקומיקס המצריות האלה ‏צוירו על קירות קברים
‏כדי לשעשע את המתים.
‏הקברים האלה טמונים ‏תחת כמה מהמבנים המוכרים ביותר,
‏שלא לומר המחודדים ביותר בתולדות האנושות.
‏אני מדברת על הפירמידות.
‏כשמביטים בפירמידות כיום ‏אי אפשר שלא לחשוב על כך
‏שהן למעשה משולשים גדולים ‏עם אחוריים רבועים.
‏אני בטוחה שיש מילה לצורה הזאת, ‏אבל אף אחד לא מכיר אותה.
‏זאת אחת התעלומות הרבות הנצחיות ‏של הפירמידות.
‏למה הפירמידות נבנו כך? ‏כדי למנוע מחסרי בית לישון עליהן?
‏אני לא חושבת ‏שהיו במצרים העתיקה הרבה חסרי בית.
‏- פרופ' ג'ויס טילדסלי, מרצה לאגיפטולוגיה -
‏לא היו? ‏-לא. אנשים דאגו זה לזה.
‏הם עזרו זה לזה. ‏-הבנתי.
‏אני מניחה שזה גם מתאים לגשם ‏כי הטיפות נושרות למטה.
‏איך בנו המצרים את הפירמידות?
‏הם התחילו מלמעלה עד למטה ‏או התחילו בבסיס ובנו כלפי מעלה?
‏הם היו חייבים להתחיל בבסיס ולבנות למעלה
‏כי זה לא אפשרי להתחיל למעלה ‏ולבנות כלפי מטה.
‏המצרים האמינו שאחד הדברים ‏הכי משמעותיים בחיים הוא המוות.
‏מותכם היה מורכב יותר ‏ככל שהייתם חשובים יותר.
‏מלכי מצרים נודעו בשם פרעונים.
‏במותם הפכו אותם למומיות, ‏ממש כמו בסרטי "סקובי-דו".
‏המצרים הקדמונים ‏היו אובססיביים למתים, נכון?
‏אבל עכשיו כולם מתים בעצמם. ‏את חושבת שהם עדיין חושבים כך?
‏המצרים הקדמונים לא היו אובססיביים למתים,
‏האמת, הם היו אובססיביים לחיים. ‏הם רצו להישאר בחיים.
‏הם רצו לוודא שאחרי המוות הם יקומו לתחייה,
‏זאת הסיבה שהם התעסקו בחניטה.
‏איך הם חנטו אנשים? ספרי לי על התהליך.
‏היית מקבלת גופה ופורשת אותה על שולחן.
‏היית רוחצת אותה ואז מתחילה בהסרת המוח.
‏אחר כך היו פותחים את הגופה באמצעה
‏ומוציאים את כל מה שחשבו שיירקב.
‏אחר כך היו מכסים אותה במלח ‏ונותנים לה להתייבש
‏ואז עוטפים אותה בתכריכים, ‏והגופה נהייתה מומיה.
‏זה דומה לטיפול הספא ‏שגווינת' פאלטרו עושה מדי שבוע.
‏האם מומיה רכבה אי פעם על אופניים?
‏לא שידוע לי, לא. ‏למצרים הקדמונים לא היו אופניים.
‏הבנתי. ‏-בכלל לא היו להם כבישים,
‏לכן לא היו להם אופניים ‏כי הם לא יכלו לרכוב עליהם.
‏אין לי מושג למה שאלתי את זה. ‏לא עלה לי משהו אחר בראש.
‏בזמן שפרעוני מצרים ‏הותירו מורשת של מקדשים וקברים,
‏מעבר לים הופיעה אימפריה מרשימה אף יותר.
‏יוון, הארץ. לא המחזמר "גריז".
‏שם נולדה הציוויליזציה.
‏היוונים העתיקים המציאו דברים רבים ‏שאנחנו משתמשים בהם כיום
‏כמו למשל תרופות וזיתים.
‏הם המציאו גם הרבה דברים שלא שרדו ‏כמו דמוקרטיה ועמודי תווך.
‏נוסף לחורבות המרשימות האלה ‏היוונים העתיקים פיתחו גם את התרבות,
‏דהיינו, יוגורט ‏ותיאטרון בכל צורותיו המשמימות.
‏היוונים אהבו טרגדיות.
‏בטרגדיות מתרחשים אירועים עצובים, ‏למשל אנשים מתים או מתאבדים,
‏אבל הטרגדיות היווניות העתיקות ‏נכתבו לפני עידן ועידנים.
‏האם האירועים המתרחשים בהן עדיין עצובים?
‏הם עדיין עצובים ‏כי הטרגדיות מספרות סיפורים על בני אדם…
‏- ד"ר לינדסי קו, ‏מרצה בכירה ליוון העתיקה -
‏ואנו מסוגלים להתחבר אליהם במקרים מסוימים.
‏אבל זה קרה לפני המון זמן. למה שזה יזיז לי?
‏שוב, לעתים קרובות ‏הטרגדיה עוסקת במצבים אנושיים.
‏אפילו כיום, אם תגלי
‏שהרגת בטעות את אביך והתחתנת עם אמך, ‏זה היה מערער אותך.
‏כמו שזה ערער את אדיפוס.
‏אולי אני אדם קר, ‏אבל אנשי יוון העתיקה לא מזיזים לי.
‏חבל מאוד.
‏לך זה מזיז? ‏-כן, בהחלט. זאת העבודה שלי.
‏חבר שלי פול כתב סיפור על גבר ‏שנתקע בתוכו תפוח אדמה טרי
‏במסגרת משחק מיני אומלל.
‏הוא כתב את זה בצורת חמשיר. ‏אף אחד לא מת, אבל זה נשמע מזעזע.
‏האם זאת טרגדיה?
‏או שמא היה על תפוח האדמה ‏להכות שורש בתוכו וכך לחסל אותו?
‏זו נשמעת תקרית אומללה.
‏אני לא בטוחה שיש לה איכות רלוונטית ‏ועל זמנית שמאפיינת טרגדיה.
‏פול אמר שזה קרה באמת.
‏אני חייבת לומר שקשה לו לאחרונה. ‏הוא באמת זקוק לחופשה.
‏היוונים המציאו גם מעין תיאטרון לטיפשים ‏המוכר בשם ספורט.
‏הם פתחו במשחקים האולימפיים ‏בלי להזמין מדינות אחרות
‏להבטחת ניצחונה של יוון.
‏המתחרים באולימפיאדות העתיקות האלה ‏השתתפו בעירום מלא,
‏גם משום שגוף ספורטיבי נחשב כמעלה,
‏אבל בעיקר משום שלא היה להם בד לייקרה.
‏שמעתי שבאולימפיאדות הראשונות ‏הספורטאים נאלצו להשתתף בעירום מלא.
‏הם אכן התחרו בעירום.
‏יש עדויות בכתב לכך ‏שבמקרים מסוימים זה היה מחזה ארוטי למדי.
‏עם כל ההתפתלויות האלה בהיאבקות,
‏הם ראו את החריץ שבין הישבנים וכל זה.
‏לא יכלו לצנזר את זה לצופים באודיטוריום?
‏משהו כמו מדבקות צניעות?
‏או לבקש מהקהל לעצום עיניים ‏בכל פעם שמישהו התכופף?
‏אני מניחה שזה לא היה מצליח.
‏אבל היית רואה להם את חור הישבן.
‏במקרים מסוימים, זה היה עלול לקרות.
‏זאוס היה באמת מרוצה מזה?
‏אבל אולי צורת ההיאבקות הכי מפורסמת ‏שהמציאו היוונים
‏היא מאבק מוחות.
‏פילוסופיה היא למעשה חשיבה על תהליך החשיבה.
‏זה נשמע בזבוז זמן כי זה נכון.
‏אבל פילוסוף עשוי לטעון שהזמן שבוזבז
‏לא היה קיים מלכתחילה.
‏כנראה בשלב הזה הייתם מוותרים, ‏מפסיקים לדבר איתם ופותחים חבילת עוגיות.
‏אלה הפילוסופים של יוון העתיקה.
‏לא הפילוסופים עצמם ‏כי עכשיו הם ערימת אבק ועצמות,
‏אולי נותרו שיניים במזל.
‏אלה רק הדמיות מחוכמות מאבן.
‏הפילוסופים היוונים המציאו תיאוריות נועזות ‏חדשות לגבי החיים בכדור הארץ.
‏זאת הסיבה ששמותיהם עדיין ידועים לנו כיום,
‏אף שהם לא פרסמו חומרים חדשים זה זמן רב.
‏סוקרטס, פיתגורס.
‏הטיפוס הזה וגם ההוא.
‏זה אפלטון.
‏אתם רואים שאפילו עתה, ‏מאות רבות אחרי מותו, הוא שקוע במחשבות
‏והוגה במוחו תיאוריות מחוכמות.
‏לו יכולנו להצמיד למוחו מיקרופון ‏ולשמוע אותן בעצמנו…
‏אבל אנחנו לא יכולים, ‏ואפילו אם כן, הן היו ביוונית,
‏ואף אחד בצוות ההפקה שלנו ‏אינו דובר את השפה.
‏אפלטון העביר את משנתו לתלמיד
‏שנהיה אחד ההוגים המשפיעים בכל הזמנים:
‏אריסטו.
‏אריסטו אמר הרבה דברים חכמים, נכון?
‏- ד"ר מירטו הצימיחלי, ‏מרצה בכירה לפילוסופיה קלאסית -
‏החביב עליי הוא, ‏"תרקדו כאילו אף אחד לא צופה בכם."
‏זה ממש נכון ואפשר ליישם את זה בכל דבר.
‏כי הביטחון העצמי שלי די שברירי לפעמים.
‏אני יודעת שאני נראית ‏בעלת ביטחון עצמי גבוה,
‏אבל כשאני מדברת עם מומחים לפעמים
‏אני חוששת שאצטייר מעט טיפשה.
‏כשאני חושבת על לרקוד כאילו אף אחד ‏לא מסתכל, זה ממש עוזר לי, מבינה?
‏זאת ממש מתנה.
‏מה גרם לאריסטו לחשוב על זה?
‏לא ידוע לי שאריסטו אמר את המשפט המסוים הזה
‏לגבי לרקוד כאילו אף אחד לא רואה.
‏אני לא חושבת שהוא אמר את זה. ‏-הוא אמר, נכון?
‏לו אמר זאת, אין לי מושג. ‏אני לא יודעת למה, אבל לא נראה לי.
‏אולי אמר משהו דומה?
‏משהו לגבי ביטחון עצמי?
‏לא נראה לי. ‏-הבנתי.
‏בסדר.
‏ייתכן שמומחים חלוקים בדעתם ‏לגבי מה שאמרו בפועל,
‏אבל אין ספק שהחלוצים היוונים האלה ‏שינו את האופן שבו אנו חושבים.
‏האם פילוסוף חשב אי פעם ‏על רעיון גדול כל כך שפילח את ראשו?
‏לא שידוע לי.
‏- פרופ' דאגלס הדלי, ‏מרצה לפילוסופיה של הדת -
‏ידעת שהמוח האנושי עמוס בצינורות? ‏הפילוסופים…
‏לא ידעתי. ‏-לא ידעת על זה?
‏לא ידעתי. ‏-טוב, אז המוח האנושי עמוס בצינורות.
‏אתה יודע שלפילוסופים האלה יש מחשבות
‏והם מנסים לדחוק את המחשבות ‏דרך הצינורות האלה?
‏כשיש לך רעיון גדול,
‏עדיף לפרק אותו ‏להמון מחשבות קטנות בגודל אפונה
‏ולדחוק אותן החוצה במהירות בזו אחר זו?
‏או לשנס מותניים ולדחוף את הרעיון ‏בגוש אחד דרך צינור המוח,
‏לנשוך שפתיים ולחשוב בכל הכוח?
‏זאת דרך מעניינת מאוד לתאר
‏שתי מגמות עיקריות בפילוסופיה.
‏אחת אנליטית יותר,
‏כלומר, היא מפרקת בעיות למנות קטנות…
‏לאפונים.
‏…והגישה האחרת דומה יותר לסינתזה
‏והיא מתמודדת עם הבעיה בראייה רחבה יותר.
‏למעשה אופן התיאור שלך
‏הוא אפיון די מרתק
‏של שתי מגמות עיקריות בפילוסופיה בת זמננו.
‏זה טוב? ‏-זה מצוין.
‏נהדר.
‏בינתיים, יוון העתיקה ‏התפשטה ברחבי העולם הודות לאיש הזה,
‏אלכסנדר מוקדון.
‏אלכסנדר מוקדון הוכתר למלך בגיל 20,
‏ניהל מערכה צבאית בכל רחבי המזרח התיכון
‏וכונן אימפריה שהשתרעה מיוון עד הודו
‏עוד לפני שמלאו לו 30. איך נראה השיער שלו?
‏אין לי מושג.
‏אלכסנדר לא היה כוכב העל היחיד ‏שיש לו אימפריה משלו.
‏שטחים עצומים מסין אוחדו ‏הודות לצ'ין שה-חואנג,
‏הדמות המצוירת הראשונה שייסדה אימפריה משלה
‏ובנתה את החומה הגדולה של סין.
‏אומרים שהחומה הגדולה של סין ‏היא ציון הדרך היחיד שאפשר לשמוע מהחלל.
‏- ג'ון מאן, היסטוריון וסופר -
‏כן, אי אפשר לשמוע אותה.
‏אומרים שאפשר לראות אותה מהחלל, ‏אבל זה לא נכון.
‏אז אי אפשר לראות אותה מהחלל.
‏אסטרונאוטים סינים ניסו ‏לראות את החומה הגדולה ולא הצליחו.
‏הם לא ראו אותה. ‏אז זאת חומה בלתי נראית, כמו שדה כוח.
‏היא בלתי נראית רק מהחלל. ‏על האדמה אפשר להבחין בה בבירור.
‏זה ממש מוזר, נכון? ‏זאת אחת התעלומות הגדולות?
‏אולי ידוע לנו שלסין יש גג? ‏יש גג גדול מעל סין?
‏לא, אין גג גדול.
‏האימפריה הסינית ‏הייתה מעצמה של יצירתיות רבה
‏ומחשבה פילוסופית
‏שתועדה במסמכים היסטוריים שנכתבו מאות שנים
‏לפני שיצא לאור ‏המנון הטכנו הבלגי הלא שייך, "תנו בקצב".
‏ליוונים הייתה אימפריה ‏ולסינים הייתה אימפריה,
‏אבל כשרובנו חושבים על המילה אימפריה ‏אנו נוטים לחשוב על האימפריה הגדולה
‏מ"מלחמת הכוכבים" או האימפריה הרומית.
‏כיוון שאנו עוסקים כאן בהיסטוריה, ‏לצערי, כוונתי לרומית.
‏האימפריה עלתה לדרגת עליונות ‏בהנהגתו של יוליוס קיסר,
‏הרומאי (גם: רומן) הידוע ביותר לשמצה ‏לפני רומן פולנסקי.
‏הודות לוויקיפדיה, ‏אפילו כיום אנו יודעים המון על הרומאים.
‏ואפשר ללמוד המון בוויקיפדיה על הרומאים
‏בגלל מה שקרה בפומפיי.
‏פומפיי הייתה מתקדמת עד כדי כך ‏שהיה לה וולקנו משלה.
‏כלומר, הר געש בלטינית.
‏בני האדם והר הגעש חיו בשלום שנים רבות,
‏עד שביום גורלי אחד ‏התגלעה ביניהם מריבה והר הגעש התפרץ
‏וקבר את פומפיי תחת שכבה עבה של אפר.
‏חיי היום יום קפאו במסלולם
‏כאילו מישהו עצר באורח פלאי את מחוגי הזמן
‏ואז חרבן אבק בכל עבר.
‏בשעתו זה היה קטלני, אבל מהבחינה החיובית,
‏זה העניק לארכיאולוגים אוצר בלום ‏של מידע על חייהם של אזרחי רומי.
‏הודות להר הגעש אנו יודעים שלרומאים ‏היה עור אפור, הם היו קירחים לחלוטין
‏והם העבירו את זמנם בשכיבה ‏בבתיהם המאובקים בטירוף.
‏אבל הודות לעובדה שההתפרצות שימרה משהו ‏מאורח החיים הרומי המתוחכם להפליא
‏אפשר ללמוד ממנה על נוחות החיים בשעתו, ‏למשל צנרת ביתית ומין אוראלי.
‏האימפריה הרומית הקדימה מאוד את זמנה.
‏נוטים לחשוב שהרומאים המציאו דברים רבים,
‏אבל לעתים קרובות ‏הם בסך הכול שיפרו דברים שהמציאו אחרים.
‏אני אנקוב בשמות דברים ‏ואתה תגיד לי אם הרומאים המציאו אותם…
‏- ד"ר נייג'ל ספייבי, ‏מרצה בכיר ללימודים קלאסיים -
‏או רק שיפרו אותם בסך הכול. ‏המציאו או שיפרו.
‏תבחני אותי.
‏הסקה תחתית. ‏-המציאו.
‏לוח השנה. ‏-שיפרו.
‏פישלת. ‏זה אומר שאסור לך לענות על הפריט הבא.
‏דרכים.
‏הפרסים המציאו את הדרכים ורבים ידעו עליהן.
‏בכל מקרה פישלת, ‏אסור לך לענות על השאלה הזאת.
‏בטון. ‏-המציאו.
‏האלף בית. ‏-ללא ספק לא המציאו אותו,
‏וכפי הנראה גם לא ממש שיפרו אותו.
‏אתה חייב לבחור באחד מהם. כן. ‏-באמת?
‏זאת אומרת, גם שיפרו זה שגוי… ‏-דינג. הלבנה אנאלית.
‏מה? ‏-הלבנה אנאלית.
‏הלבנה אנאלית.
‏אין לי מושג מה הם היו עושים. ‏-קדימה, נסה לנחש.
‏אין לי מושג מה זה. ‏-כשמלבינים לך את הישבן.
‏מה את אומרת. ‏-כן, מבהירים אותו.
‏לא בסביבתי. ‏אבל בכל מקרה, אין לי מושג. עבור.
‏המציאו או שיפרו? אין לך עבור כאן.
‏הלבנה? ‏-כן, הלבנת חור התחת.
‏טוב, הייתי אומר שהם המציאו את זה, אבל…
‏רק לפני מאות אלפי שנים ספורות
‏בני האדם חיו במערות כמו חיות.
‏כיום, בעקבות שרשרת ‏של פריצות דרך טכנולוגיות ותרבותיות,
‏אנו גרים בערים כמו בני אדם.
‏כשמסתובבים ברומי העתיקה ‏אפשר לסלוח לאבות אבותינו
‏על כך שהיו מרוצים מעצמם ‏כמעט כמו ג'יימס קורדן.
‏אבל לאימפריה הרומית לא היה מושג
‏שבקרוב יהא עליה להתמודד ‏עם האתגר הגדול ביותר שלה:
‏אדם של שלום, ישו הנוצרי הכל-יכול. ‏כינוי הרחוב: בנו של אלוהים.
‏בפעם הבאה נבחן את הדת וכיצד התפשטה.
‏ממש כמו ממים, ‏אבל עם סגנון חיים ודרך לבוש משלה.
‏נבחן שניים מהספרים החשובים בהיסטוריה:
‏התנ"ך והקוראן,
‏וסוף סוף נענה על השאלה: מי הטוב ביניהם?
‏תרגום כתוביות: קדם ברגר